அந்தக் கேள்விகள் ஒவ்வொருவருக்குள்ளும் சில அனுபவங்களை மீட்டியிருக்கக் கூடும். அல்லது மீட்கவும் செய்திருக்கலாம். அதுதான் முக்கியமானது என நினைக்கிறேன். அசைவற்ற நீரில் சில கற்களை எறிந்து பார்ப்பது போலத்தான் இந்தக் கேள்விகள். கற்கள் நீரில் அமிழ்ந்து போகலாம். ஆனால் அவை எழுப்பும் சலனங்கள் உயிர்ப்புள்ளவை. வாசிப்பு அனுபவம் குறைந்து வருகிற ஒரு காலத்தில் இதுபோன்ற முயற்சிகள் எதாவது செய்யுமா என்ற நம்பிக்கைதான் அடிப்படையாய் இருக்கிறது.